สรุปภาวะตลาดต่างประเทศ ประจำวันที่ 23 ส.ค. 2562
สรุปภาวะตลาดต่างประเทศ ประจำวันที่ 23 ส.ค. 2562
สรุปภาวะตลาดต่างประเทศ ประจำวันที่ 23 ส.ค. 2562
26 ส.ค. 2562

ดัชนีดาวโจนส์ตลาดหุ้นนิวยอร์กปิดร่วงลงเมื่อคืนนี้ (23 ส.ค.) เนื่องจากนักลงทุนวิตกกับการที่จีนประกาศมาตรตอบโต้สหรัฐด้วยการเรียกเก็บภาษีสินค้านำเข้าจากสหรัฐมูลค่า 7.5 หมื่นล้านดอลลาร์ นอกจากนี้ นักลงทุนยังผิดหวังที่นายเจอโรม พาวเวล ประธานธนาคารกลางสหรัฐ (เฟด) ไม่ได้ส่งสัญญาณที่จะปรับลดอัตราดอกเบี้ยลงอีกในการกล่าวสุนทรพจน์ที่แจ็กสัน โฮล
ดัชนีเฉลี่ยอุตสาหกรรมดาวโจนส์ปิดที่ 25,628.90 จุด ร่วงลง 623.34 จุด หรือ -2.37%, ดัชนี S&amp;P500 ปิดที่ 2,847.11 จุด ร่วง 75.84 จุด หรือ -2.59% และ ดัชนี Nasdaq ปิดที่ 7,751.77 จุด ร่วง 239.62 จุด หรือ -3.00%
 
ตลาดหุ้นยุโรปปิดร่วงลงเมื่อคืนนี้ (23 ส.ค.) เนื่องจากนักลงทุนวิตกเกี่ยวกับสงครามการค้าระหว่างสหรัฐและจีนที่ทวีความรุนแรงมากขึ้น และนักลงทุนผิดหวังที่ธนาคารกลางสหรัฐ (เฟด) ไม่ได้ส่งสัญญาณว่าจะปรับลดอัตราดอกเบี้ยลงอีก
ดัชนี Stoxx Europe 600 ลดลง 0.78% ปิดที่ 371.36 จุด
ดัชนี CAC-40 ตลาดหุ้นฝรั่งเศสปิดที่ 5,326.87 จุด ลดลง 61.37 จุด หรือ -1.14%, ดัชนี DAX ตลาดหุ้นเยอรมันปิดที่ 11,611.51 จุด ลดลง 135.53 จุด หรือ -1.15% และ ดัชนี FTSE 100 ตลาดหุ้นลอนดอนปิดที่ 7,094.98 จุด ลดลง 33.20 จุด หรือ -0.47%
 
ตลาดหุ้นลอนดอนปิดลดลงเมื่อคืนนี้ (23 ส.ค.) โดยหุ้นกลุ่มเหมืองแร่และกลุ่มธนาคารร่วงลงอย่างหนัก เนื่องจากนักลงทุนเทขายหุ้นออกมาท่ามกลางความวิตกเกี่ยวกับสงครามการค้าระหว่างสหรัฐ-จีนที่ทวีความรุนแรงมากขึ้น
ดัชนี FTSE 100 ตลาดหุ้นลอนดอนปิดที่ 7,094.98 จุด ลดลง 33.20 จุด หรือ -0.47%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลงเมื่อคืนนี้ (23 ส.ค.) โดยถูกกดดันจากการที่จีนประกาศเรียกเก็บภาษีสินค้านำเข้าจากสหรัฐวงเงิน 7.5 หมื่นล้านดอลลาร์ เพื่อตอบโต้สหรัฐที่ประกาศก่อนหน้านี้ว่าจะเรียกเก็บภาษีสินค้าจีนอีกวงเงิน 3 แสนล้านดอลลาร์
สัญญาน้ำมันดิบ WTI ส่งมอบเดือนต.ค. ร่วงลง 1.18 ดอลลาร์ หรือ 2.1% ปิดที่ 54.17 ดอลลาร์/บาร์เรล
สัญญาน้ำมันดิบเบรนท์ส่งมอบเดือนต.ค. ร่วงลง 58 เซนต์ หรือ 1% ปิดที่ 59.34 ดอลลาร์/บาร์เรล
 
สัญญาทองคำตลาดนิวยอร์กปิดพุ่งขึ้นเกือบ 2% เมื่อคืนนี้ (23 ส.ค.) เนื่องจากนักลงทุนพากันเข้าซื้อทองคำในฐานะสินทรัพย์ที่ปลอดภัย หลังจากตลาดหุ้นสหรัฐทรุดตัวลงอย่างหนัก ท่ามกลางความวิตกเกี่ยวกับสงครามการค้าที่รุนแรงขึ้นระหว่างสหรัฐและจีน
สัญญาทองคำตลาด COMEX (Commodity Exchange) ส่งมอบเดือนธ.ค. พุ่งขึ้น 29.10 ดอลลาร์ หรือ 1.93% ปิดที่ 1,537.60 ดอลลาร์/ออนซ์
สัญญาโลหะเงินส่งมอบเดือนก.ย. พุ่งขึ้น 37.3 เซนต์ หรือ 2.19% ปิดที่ 17.413 ดอลลาร์/ออนซ์
สัญญาพลาตินัมส่งมอบเดือนต.ค. ลดลง 6.60 ดอลลาร์ หรือ 0.77% ปิดที่ 855.30 ดอลลาร์/ออนซ์
สัญญาพัลลาเดียมส่งมอบเดือนก.ย. ร่วงลง 30.90 ดอลลาร์ หรือ 2.1% ปิดที่ 1,454.30 ดอลลาร์/ออนซ์
 
ดอลลาร์สหรัฐร่วงลงอย่างหนักเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (23 ส.ค.) ท่ามกลางความวิตกเกี่ยวกับความตึงเครียดด้านการค้าระหว่างสหรัฐและจีน
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.55% สู่ระดับ 97.6408  ในการซื้อขายเมื่อคืนนี้
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 105.29 เยน จากระดับ 106.41 เยน และ อ่อนค่าลงเมื่อเทียบกับฟรังก์สวิส ที่ระดับ 0.9742 ฟรังก์ จากระดับ 0.9836 ฟรังก์ นอกจากนี้ ดอลลาร์สหรัฐยังอ่อนค่าลงเมื่อเทียบกับดอลลาร์แคนาดา ที่ระดับ 1.3293 ดอลลาร์แคนาดา จากระดับ 1.3299 ดอลลาร์แคนาดา